
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2022)0177),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 81 artiklan 2 kohdan f alakohdan, joiden mukaisesti komissio on antanut ehdotuksen Euroopan parlamentille (C9‑0161/2022),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Ranskan senaatin toissijaisuus- ja suhteellisuusperiaatteen soveltamisesta tehdyn pöytäkirjan N:o 2 mukaisesti antaman perustellun lausunnon, jonka mukaan esitys lainsäätämisjärjestyksessä hyväksyttäväksi säädökseksi ei ole toissijaisuusperiaatteen mukainen, 
–	ottaa huomioon Euroopan talous- ja sosiaalikomitean 26. lokakuuta 2022 antaman lausunnon[footnoteRef:1], [1:  	EUVL C 75, 28.2.2023, s. 143.] 

–	ottaa huomioon asiasta vastaavan valiokunnan työjärjestyksen 74 artiklan 4 kohdan mukaisesti hyväksymän alustavan sopimuksen sekä neuvoston edustajan 20. joulukuuta 2023 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 59 artiklan,
–	ottaa huomioon kansalaisvapauksien sekä oikeus- ja sisäasioiden valiokunnan sekä kulttuuri- ja koulutusvaliokunnan lausunnot,
–	ottaa huomioon oikeudellisten asioiden valiokunnan mietinnön (A9‑0223/2023),
1.	vahvistaa jäljempänä esitetyn ensimmäisen käsittelyn kannan[footnoteRef:2]; [2: 	Tämä kanta korvaa 11. heinäkuuta 2023 hyväksytyt tarkistukset (Hyväksytyt tekstit, P9_TA(2023)0264).] 

2.	ehdottaa, että säädöksestä käytetään nimitystä ”Wölken – Bolaños García -direktiivi julkista osallistumista harjoittavien henkilöiden suojelemisesta ilmeisen perusteettomilta tai aiheettomilta kanteilta (”strategiset häirintätarkoituksessa nostetut kanteet”)”[footnoteRef:3]; [3:  	Tiemo Wölken johti parlamentin ja Félix Bolaños García neuvoston neuvotteluryhmää säädöstä koskevissa neuvotteluissa.] 

3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

